Document ID: 31996D0077

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιανουαρίου 1996 για την κατάρτιση των όρων συγκομιδής και μεταποίησης ορισμένων διθύρων μαλακίων προερχομένων από περιοχές όπου τα επίπεδα παραλυτικών τοξινών υπερβαίνουν το καθορισθέν όριο από την οδηγία 91/492/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (96/77/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/492/ΕΟΚ του Συμβουλίου της 15ης Ιουλίου 1991 για τον καθορισμό των υγειονομικών κανόνων που διέπουν την παραγωγή και τη θέση στο εμπόριο των ζώντων διθύρων μαλακίων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το παράρτημά της κεφάλαιο V σημείο 8 τελευταίο εδάφιο,
Εκτιμώντας:
ότι το ποσοστό του «Paralytic Shellfich Poison» (PSP) 80 μg επί 100 g που ορίζεται από την οδηγία 91/492/ΕΟΚ για την προστασία της δημόσιας υγιεινής δεν πρέπει να υπερβαίνεται στα δίθυρα μαλάκια τα οποία προορίζονται για ανθρώπινη κατανάλωση 7
ότι, όσον αφορά τα δίθυρα μαλάκια, τα οποία ανήκουν στο είδος Acanthocardia tuberculatum, επιστημονικές μελέτες καταδεικνύουν ότι μετά από την κατάλληλη θερμική επεξεργασία είναι δυνατόν να διασφαλισθεί ότι το ποσοστό τοξίνης PSP μειώνεται σε επίπεδο μη δυνάμενο να ανιχνευθεί όταν το αρχικό επίπεδο μόλυνσης δεν υπερβαίνει τα 30 μg επί 100 g 7
ότι ζητήθηκε από τη μόνιμη κτηνιατρική επιτροπή να γνωμοδοτήσει σχετικά και η τελευταία αυτή εξέδωσε ευνοϊκή γνώμη για τη χρησιμοποίηση αυτής της διαδικασίας θερμικής επεξεργασίας, αυτού του τύπου τοξίνης και αυτού του είδους μαλακίου 7
ότι, μετά τη γνωμοδότηση της μόνιμης κτηνιατρικής επιτροπής, θα πρέπει, σήμερα πλέον, να προβλεφθεί ποσοστό PSP ανώτερο από το όριο που ορίζεται για τη συγκομιδή και την αντίστοιχη θερμική επεξεργασία, αποκλειστικά και μόνο για τα δίθυρα μαλάκια τα οποία ανήκουν στο προαναφερθέν είδος, δυνάμει μιας ειδικής απόφασης της οποίας ο στόχος περιορίζεται σε αυτό και μόνο 7
ότι οι διαδικασίες αυτοελέγχου που καθορίζονται στην απόφαση 94/356/ΕΚ της Επιτροπής της 20ής Μαΐου 1994 όσον αφορά τις λεπτομέρειες εφαρμογής της οδηγίας 91/493/ΕΟΚ του Συμβουλίου σχετικά με τους υγειονομικούς αυτοελέγχους των προϊόντων της αλιείας (2), είναι δυνατόν να διασφαλίσουν την ορθή εφαρμογή της κατάλληλης θερμικής επεξεργασίας 7
ότι εναπόκειται στις αρμόδιες αρχές των κρατών μελών να χορηγήσουν ειδική άδεια στις εγκαταστάσεις στις οποίες πραγματοποιείται η επεξεργασία αυτών των διθύρων μαλακίων και να διαπιστώσουν την ορθή εφαρμογή των διαδικασιών αυτοελέγχου 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η παρούσα απόφαση εφαρμόζεται αποκλειστικά και μόνο στα δίθυρα μαλάκια που ανήκουν στο είδος Acanthocardia tuberculatum.
Άρθρο 2
1. Η Ισπανία μπορεί να χορηγήσει άδεια για τη συγκομιδή των διθύρων μαλακίων που αναφέρονται στο άρθρο 1 στις περιοχές όπου το ποσοστό τοξινών PSP στα εδώδιμα μέρη των μαλακίων αυτών υπερβαίνει τα 80 μg σε σύνολο 100 g αλλά όχι τα 300 μg σε σύνολο 100 g.
Τα συγκομισθέντα μαλάκια οφείλουν:
- να μεταφέρονται σε περιέκτες ή σφραγισμένα οχήματα από την αρμόδια αρχή, κατευθείαν προς τις εγκαταστάσεις της εγκεκριμένης επιχείρησης, στην οποία έχει χορηγηθεί η ειδική άδεια για επεξεργασία τους,
- να συνοδεύονται από ένα έγγραφο το οποίο εκδίδεται από την αρμόδια αρχή σύμφωνα με το οποίο επιτρέπεται η μεταφορά, πιστοποιείται ο χαρακτήρας και η ποσότητα του προϊόντος, η περιοχή προέλευσης και το εργοστάσιο προορισμού,
- να υποστούν τη θερμική επεξεργασία που προσδιορίζεται στο παράρτημα της παρούσας απόφασης 7
2. Τα τελικά προϊόντα τα προερχόμενα από τα μαλάκια τα οποία αναφέρονται στην παράγραφο 1 δεν πρέπει να περιλαμβάνουν τοξίνες PSP σε ποσοστό δυνάμενο να ανιχνευθεί με τη βιολογική μέθοδο ανάλυσης μετά την εφαρμογή της θερμικής αυτής επεξεργασίας. Κάθε παρτίδα πρέπει να αποτελεί αντικείμενο ανάλυσης. Η διάταξη αυτή θα αναθεωρηθεί μετά από έξι μήνες με βάση την έκθεση που θα υποβάλουν οι ισπανικές αρχές.
Άρθρο 3
Η αρμόδια αρχή διαπιστώνει ότι ο αυτοέλεγχος που προβλέπεται στο άρθρο 6 της οδηγίας 91/493/ΕΟΚ του Συμβουλίου (3) ο οποίος έχει καταρτισθεί και εφαρμοσθεί από τον αρμόδιο της εν λόγω εγκατάστασης στην οποία έχει δοθεί η άδεια σύμφωνα με την απόφαση 94/356/ΕΚ εφαρμόζεται ειδικά στη θερμική επεξεργασία που προσδιορίζεται στο παράρτημα της παρούσας απόφασης.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 18 Ιανουαρίου 1996.

Labels: 0
17
6